Diari Oficial de la Generalitat Valenciana


Sumari del DOGV 1827, del 16-07-1992 (1992/825444)

DECRET 108/199.2, de 6 de juliol, del Govern Valencià, pel qual es regula la concessió de beques.
-------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1992/07/06/108/dof/vci/html**

### Dades del document

Número de DOGV
:   1827

Data del DOGV
:   16-07-1992

Secció del DOGV
:   DISPOSICIONS GENERALS

Número del document
:   1992/825444


Data del document
:   06-07-1992

Organisme emissor
:   Conselleria d'Administració Pública

Tipus de document
:   Decret

Correcció d'errades

Anàlisi jurídica

Decret 108/1992, de 6 de juliol, del Govern valencià, pel qual es regula la concessió de beques.  
El ple de les Corts Valencianes, en la reunió d'11 de desembre de 1991, va aprovar la Moció 5/III, en què instava el Govern valencià perquè unifique i racionalitze amb un únic decret les distintes convocatòries de concessió de beques.  
Així doncs, aquesta norma reglamentaria compleix, d'una banda, un acord del ple de les Corts Valencianes i, d'altra, estableix unes regles mínimes de procediments i substantives a les quals ha d'adaptar-se qualsevol convocatòria, concessió o denegació de beques, amb uns efectes homogenis evidents de la matèria en el seu conjunt.  
Per tant, a proposta del Conseller d'Administració Pública, i amb la deliberació prèvia del Govern valencià, en la reunió del dia 6 de juliol de 1992,  
DECRETE:  
Article primer. Finalitats  
Aquest decret té per finalitat establir les normes de procediment general a què han d'adaptar-se les convocatòries per a la concessió de beques per part dels diferents departaments del Govern valencià i els seus organismes autònoms.  
Article segon. Concepte  
A l?efecte d'aquest decret, tenen la consideració de beca les ajudes econòmiques que concedeixen els òrgans o ens assenyalats en l'article anterior a les persones físiques per a fer i completar estudis de formació general i específics.  
Article tercer. Durada  
Les beques no podran concedir-se per una durada superior a l'any natural o acadèmic, llevat dels supòsits de beques que tinguen per objecte la realització de projectes d'investigació, tesis doctorals i formació de personal investigador; en aquests casos haurà d'indicar-se expressament en la convocatòria la duració i la resta de condicions.  
Article quart. Regles generals del procediment  
1. Les convocatòries de beques seran aprovades per una ordre del conseller corresponent o per una resolució del director de l?organisme autònom.  
2. Les convocatòries es publicaran en el Diari Oficial de la Generalitat Valenciana, sense perjudici que puga acordar-se una publicitat major.  
3. Les resolucions de concessió o denegació es notificaran a les persones interessades. No obstant això, quan ho establesca la convocatòria, la resolució podrà, a més, publicar-se en el Diari Oficial de la Generalitat Valenciana o als taulers d'anuncis que expressament s'hi indique.  
Article cinqué. Contingut de la convocatòria  
1. Les convocatòries han de contenir, com a mínim, referència a les dades següents:  
a) Objecte específic de la convocatòria.  
b) Persones que poden sol·licitar la beca i, si cal, requisits i condicions exigibles.  
c) Beneficis que poden concedir-se, amb indicació, si cal, de la periodicitat o els terminis en què es faran efectius.  
d) Termini de presentació de sol·licituds, que serà com a mínim de quinze dies hàbils.  
e) Comissió avaluadora que elaborarà les oportunes propostes i el termini en què es tramitaran.  
f) Barem o regles essencials que determinaran la concessió o denegació.  
g) Obligacions genèriques i específiques a què se subjecten els beneficiaris.  
h) òrgan o autoritat administrativa que resoldrà les sol·licituds i el termini de resolució.  
i) Import global màxim destinat a les ajudes i línies pressupostàries que les financen.  
j) Incompatibilitat de la beca amb altres que puguen concedir-se per a la mateixa activitat o similar.  
2. Els sol·licitants han de complir els requisits i les condicions que assenyalen les convocatòries a l'acabament del termini de presentació d'instàncies. Si aquests havien d'aportar alguna documentació, la convocatòria indicarà expressament la forma d'acreditar-la.  
Article sisé. funcionament de la comissió avaluadora  
1. La comissió avaluadora adaptarà el seu funcionament al que establesca la convocatòria i, de manera subsidiària, a la Llei de Procediment Administratiu, pel que fa a la composició i el funcionament dels òrgans col·legiats.  
2. En qualsevol cas, el nombre dels membres serà imparell i no inferior a tres. Prendrà els acords per majoria simple, estendrà acta de les sessions que faça i dels acords que adopte, i, finalment, trametrà l?expedient a l?òrgan competent en la forma i en el termini adequats per a l?oportuna resolució.  
Article seté. Obligacions de la persona becada   
1. La persona becada està obligada a fer l'activitat que ha motivat la concessió durant el termini d'aprofitament i a complir les obligacions específiques que indique la convocatòria  
2. Quedarà sense efecte la concessió de la beca, després de l'audiència a la persona interessada, quan no s'haja fet l'activitat que va motivar la concessió, quan deixaran de complir-se els requisits que s'hi exigien o quan s'incompliran, sense causa que ho justifique, les condicions establertes en la corresponent convocatòria.  
Article vuité. Situació del beneficiari de la beca  
1. Quan el beneficiari de la beca siga un empleat de la Generalitat Valenciana, funcionari o laboral, la convocatòria haurà d'indicar la situació administrativa en què siga procedent declarar-lo, d'acord amb la normativa de funció pública; en situació de llicència retribuïda, percebrà les retribucions bàsiques i l'ajuda familiar.  
2. Quan el beneficiari no mantinga cap relació amb la Generalitat Valenciana, la concessió i l'aprofitament de la beca no implicarà cap vinculació laboral o administrativa amb el departament o l?organisme que l'atorgue.  
Article nové. Facultats d'interpretació  
Tant els dubtes com els conflictes que puguen plantejar els becaris o les unitats administratives que els tutelen, els resoldrà l?òrgan o l'autoritat que va concedir la beca, després d'atendre l?expedient contradictori i amb plena subjecció a aquest decret, a la convocatòria corresponent i a la normativa general o sectorial que puga aplicar-s'hi.  
Article deu. Compliment  
Seran nul·les les convocatòries i els actes que incomplesquen les normes preceptives i les regles essencials del procediment establert en aquest decret, sense perjudici de les causes d'anul·labilitat que preveu la Llei de Procediment Administratiu.  
DISPOSICIO ADDICIONAL  
El que disposa aquest decret s'entén sense perjudici de les funcions i serveis que el Reial Decret 650/1986, de 7 de març, reserva a l'administració de l?estat en matèria de beques i ajudes a l?estudi.  
DISPOSICIO TRANSITORIA  
Les convocatòries de beques anteriors a l?entrada en vigor d'aquest decret es regiran pel que establia la normativa vigent en aquell moment.  
DISPOSICIO FINAL  
Aquest decret entra en vigor l?endemà de la publicació en el Diari Oficial de la Generalitat Valenciana.  
València, 6 de juliol de 1992.  
El President de la Generalitat Valenciana,   
JOAN LERMA I BLASCO  
El Conseller d'Administració Pública,   
EMERIT BONO I MARTINEZ


Còpia Permalink ELI